2. ปัจจัยความเสี่ยง

การประกอบธุรกิจ

ความเสี่ยงจากสภาวะเศรษฐกิจ

อุปกรณ์สารกึ่งตัวนำ โดยเฉพาะ ไดโอด
เป็นองค์ประกอบพื้นฐานของอุปกณ์อิเล็กทรอนิกส์ทุกประเภทมีความสัมพันธ์ กับ
การเปลี่ยนแปลงเทคโนโลยีที่จะมีผลต่อการเปลี่ยนแปลงความต้องการของผู้บริโภคปลายทาง
และการเติบโตของเศรษฐกิจ รวมทั้งตัวเลขผลิตภัณฑ์มวลรวมในประเทศ ( GDP )
จากเหตุการณ์เศรษฐกิจถดถอยในยุโรป และสหรัฐเอมริกา ซึ่งมีผลกระทบมาถึงประเทศจีน และญี่ปุ่น
ในไตรมาส 1-3/2555 ทำให้ตัวเลขผลิตภัณฑ์มวลรวมในประเทศ (จีดีพี) ลดลง
ความต้องการซื้อของผู้บริโภคปลายทางลดลง และส่งผลต่อยอดขายของ Semiconductor รวมทั้ง
Discrete Semiconductor ในตลาดทั่วโลกลดลง
ความเสี่ยงจากสภาวะเศรษฐกิจอาจจะมีผลต่ออัตราการเติบโตของยอดขายของบริษัท
ไม่ได้ตามเป้ามาย บริษัทจึงต้องมีการสร้าง Brand EIC
ให้โดดเด่นเป็นที่ยอมรับในเรื่องคุณภาพจากผู้ผลิตในทุกอุตสาหกรรมเพื่อให้นำสินค้าของบริษัทไปเป็นส่วนประกอบที่มีประสิทธิภาพสูงสำหรับสินค้าอิเล็กทรอนิกส์และเครื่องใช้ไฟฟ้าทุกประเภท
( EIC Quality Diodes behind every great system) สร้างความหลากหลายของสินค้า
ปัจจุบันบริษัทมีสินค้า Diodes มากกว่า 15,000 part numbers หรือมากกว่า 50 Packages
และนอกจากนี้ บริษัทยังมีนวัตกรรมในการพัฒนากระบวนการผลิต พัฒนาสินค้า โดยใช้ Glass
Passivated Processed Wafer (GPP Wafer) สำหรับใช้เป็นวัตถุดิบมาประกอบเป็น Diodes
ทั้งนี้ การใช้ GPP Wafer/Dice เป็นวัตถุดิบ
นอกจากจะมีผลดีต่อคุณภาพของสินค้าและเอื้อประโยชน์ต่อการออกแบบ
ยังจะช่วยลดผลกระทบด้านสิ่งแวดล้อม ประหยัดพลังงาน และเป็นการใช้ทรัพยากรอย่างคุ้มค่า
ซึ่งจะผลดีต่อสังคมสิ่งแวดล้อม

การผลิต

ความเสี่ยงจากการเปลี่ยนแปลงเทคโนโลยี

เนื่องจากสินค้าประเภทไดโอด ที่บริษัทผลิตเป็นอุปกรณ์พื้นฐานที่สำคัญในวงจรอิเล็กทรอนิกส์
ที่ใช้ในการผลิตเครื่องใช้ไฟฟ้า และอุปกรณ์อิเล็กทรอนิกส์
ซึ่งมีการเปลี่ยนแปลงทางเทคโนโลยีอยู่ตลอดเวลา เช่น ทีวี อุปกรณ์อิเล็กทรอนิกส์ในรถยนต์ เป็นต้น
การเปลี่ยนแปลงดังกล่าวส่งผลให้เทคโนโลยีสารกึ่งตัวนำประเภทไดโอด ต้องเปลี่ยนแปลงตาม
โดยการเปลี่ยนแปลงส่วนใหญ่จะเป็นการเปลี่ยนแปลงใน 2 ส่วนคือ
การเปลี่ยนแปลงในส่วนของคุณสมบัติทางไฟฟ้าและรูปทรง การเปลี่ยนแปลงคุณสมบัติค่าไฟฟ้า
ได้แก่ปริมาณกระแสไฟฟ้าสูงสุดและต่ำสุดที่ไหลผ่าน ค่าแรงดันไฟฟ้า สำหรับในส่วนของรูปทรง ได้แก่
ไดโอดที่มีขาสั้นลง ไม่มีขา หรือ ขนาดเล็กลงเป็นต้น
ดังนั้นผู้ผลิตอุปกณ์สารกึ่งตัวนำประเภทไดโอดจะต้องมีความพร้อมสำหรับการเปลี่ยนแปลงดังกล่าว
และสามารถรองรับความต้องการของผู้ผลิตในอุตสาหกรรมต่างๆได้

ในการดำเนินการที่ผ่านมา ในปี 2545 บริษัทได้ขยายพื้นที่โรงงานเพิ่มอีก 4000 ตารางเมตร
เพื่อรองรับการผลิตสินค้าประเภท Glass Diode ซึ่งมีความแตกต่างจากไดโอดทั่วไป
ในส่วนของรูปทรงภายนอกที่ห่อหุ้มด้วย Glass แทน Epoxy Compound และ Surface Mounted
Diodes ซึ่งเป็น Diodes ที่มีลักษณะพิเศษ ไม่มีขา และในปี 2549 เป็นต้นมา
บริษัทได้มีการขยายธุรกิจสู่อุตสาหกรรมต้นน้ำ โดยเป็นผู้ผลิตและออกแบบ WAFER
ซึ่งเป็นวัตถุดิบที่สำคัญในการนำมาประกอบเป็น ไดโอด
เพื่อเอื้อประโยชน์ต่อการออกแบบและตอบสนองต่อการเปลี่ยนแปลงทางเทคโนโลยี
นอกจากนี้ในส่วนของสายการผลิต ของบริษัท ก็สามารถรองรับการผลิตได้หลายรูปทรง (Package)
รวมทั้งสามารถรองรับการผลิตสินค้าที่มีลักษณะพิเศษตามความต้องการของลูกค้าได้มากขึ้น
และบริษัทได้สร้างพันธมิตรกับผู้ผลิตที่มีศักยภาพในต่างประเทศเพื่อพัฒนากระบวนการในการผลิตให้ตอบสนองต่อเทคโนโลยีที่เปลี่ยนแปลงอยู่ตลอดเวลา

การบริหารจัดการ

ความเสี่ยงทางด้านสินค้าคงคลัง

บริษัท มีความจำเป็นที่บริษัทจะต้องสำรองวัตถุดิบและผลิตภัณฑ์หลายรูปแบบหลายรายการ เนื่องจาก

  1.
  ความจำเป็นในการเก็บสำรองสินค้ากึ่งสำเร็จรูปและสินค้าสำเร็จรูปเพื่อรองรับความต้องการในการใช้งานของลูกค้า
  เพราะในระบบ Logistics สำหรับอุตสาหกรรม Semiconductors
  ในปัจจุบันผู้ผลิตเครื่องใช้ไฟฟ้า ชิ้นส่วนยานยนต์ และสินค้าอิเล็กทรอนิกส์ทุกประเภท
  จะผลักดันต้นทุนในการจัดเก็บดูแล การกระจายสินค้าและวัตถุดิบไปให้กับ Suppliers
  ที่เป็นผู้ผลิตชิ้นส่วนต่างๆที่สำคัญ และสำหรับธุรกิจของบริษัทซึ่งเป็นผู้ผลิตไดโอด
  บริษัทมีความจำเป็นจะต้องเก็บสำรองสินค้ากึ่งสำเร็จรูปและสินค้าสำเร็จรูปหลากหลายรายการ
  เพื่อรองรับความต้องการในการใช้งานของลูกค้าตามปริมาณการสั่งซื้อในแผนการสั่งซื้อของลูกค้ารายสำคัญ

  2.
  เพื่อสร้างความได้เปรียบในเรื่องเวลาการส่งมอบและเพื่อตอบสนองนโยบายการผลิตสินค้าหลากหลายรายการเพื่อรองรับความต้องการของลูกค้าที่เปลี่ยนแปลงอยู่ตลอดเวลาตามเทคโนโลยี
  และเพื่ออำนวยความสะดวกให้กับลูกค้าที่จะสามารถสั่งซื้อสินค้าหลากหลายรายการ
  โดยไม่แยกซื้อสินค้าจากผู้ผลิตรายอื่น
  บริษัทจำเป็นต้องมีการสำรองวัตถุดิบให้มีปริมาณเพียงพอต่อความต้องการในการผลิต

อย่างไรก็ตามสินค้าของบริษัทได้แก่ Diodes / Wafer / Chips/ Dices
ที่เก็บอยู่ในสต็อคสินค้าของบริษัทนั้น บริษัทได้รับความเห็นทางวิชาการจากศูนย์วิจัยอิเล็กทรอนิกส์
สถาบันเทคโนโลยีพระจอมเกล้าเจ้าคุณทหารลาดกระบัง และ
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ
สำนักงานพัฒนาวิทยาศาสตร์และเทคโนโลยีแห่งชาติในเรื่องความไม่ล้าสมัย
และไม่เสื่อมสภาพเนื่องจากDiodes / Wafer/Chips/ Dices
ที่อยู่ในสต็อคสินค้าของบริษัทจะมีคุณสมบัติทางไฟฟ้าเหมือนเดิมไม่เสื่อมสภาพด้วยเหตุผลในทางวิชาการ
ดังนี้

1.  อุปกรณ์ไดโอด / Wafer / Chips/ Dices ทั้งหมดนี้ทำจากวัสดุสารกึ่งตัวนำ
    ซึ่งมีจุดหลอมเหลวสูง ตัวอย่างเช่น ซิลิกอนมีจุดหลอมเหลวที่อุณหภูมิ 1,416 องศาเซลเซียส
    ดังนั้นการที่จะเกิดการเสียหายเนื่องจากอุณหภูมิในสภาวะที่อยู่ในบรรยากาศของอุณหภูมิห้องจึงเป็นไปได้น้อยมากๆ
    จนถือเสมือนว่าไม่เกิดขึ้น

2.  ลักษณะโครงสร้างของอุปกรณ์ไดโอดนั้นเกิดจากการเจือสารชนิดเอ็นหรือชนิดพี
    (ขึ้นอยู่กับชนิดของฐานรอง) เพื่อสร้างเป็นรอยต่อ พี-เอ็น
    การเจือสารนั้นจะกระทำได้ที่อุณหภูมิสูง (มากกว่า 800 องศาเซลเซียสเท่านั้น)
    ไม่สามารถกระทำได้ที่อุณหภูมิห้องเนื่องจากอะตอมของสารเจือไม่สามารถแพร่ซึมได้

3.  การเปลี่ยนแปลงคุณสมบัติของอุปกรณ์ไดโอด Wafer/Chips/Dices นั้นเกิดจากสาเหตุหลักคือ
    การแพร่ซึมของสารเจือที่บริเวณรอยต่อ พี-เอ็น
    และหรือที่บริเวณรอยต่อระหว่างสารกึ่งตัวนำกับโลหะที่ใช้ทำขั้ว
    แต่เนื่องจากที่อุณหภูมิห้องอะตอมของสารเจือไม่สามารถแพร่ซึมได้

  จึงสามารถกล่าวได้ว่าที่อุณหภูมิห้องการเสื่อมคุณสมบัติของอุปกรณ์สารกึ่งตัวนำเนื่องจากการแพร่ซึมของสารเจือนั้นสามารถตัดทิ้งได้

4.  การเปลี่ยนแปลงคุณสมบัติของอุปกรณ์ไดโอด/Wafer/Chips/Dices ที่มีขั้วโลหะอยู่นั้น
    อาจจะมีการเสื่อมสภาพเนื่องจากโลหะเอง
    เช่นโลหะที่ใช้ทำขั้วนั้นอาจจะทำปฏิกิริยากับอากาศเกิดเป็นออกไซด์ของโลหะนั้น
    ซึ่งแก้ไขได้โดยบรรจุอยู่ในตัวถัง สร้างชั้นป้องกันหรือเก็บไว้ในที่ที่ไม่มีออกซิเจน
    อีกสาเหตุหนึ่งที่อาจทำให้ขั้วโลหะเสียสภาพไปคือ อุณหภูมิ
    ซึ่งโดยปกติโลหะที่ใช้ทำขั้วที่ติดกับชั้นสารกึ่งตัวนำนั้นไม่สามารถทนอุณหภูมิได้สูงนัก (ต่ำกว่า
    500 องศาเซลเซียส) แต่ที่อุณหภูมิห้องโลหะนี้จะไม่มีการ

  เปลี่ยนแปลงเนื่องจากอุณหภูมิดังกล่าวได้
  การเสื่อมสภาพของขั้วโลหะนั้นจะไม่เกิดขึ้นถ้าอยู่ที่อุณหภูมิห้องและออกซิเจนไม่สามารถสัมผัสกับโลหะได้

  Si Diode ที่เก็บอยู่ในโกดังสินค้าของบริษัท
  เป็นอุปกรณ์ไม่ล้าสมัยและไม่มีอุปกรณ์อิเล็กทรอนิกส์อื่นใดมาทดแทนได้ เพราะเหตุผลทางวิชาการ
  ดังนี้

1.  เนื่องจาก Diode เป็นอุปกรณ์พื้นฐานสำหรับเครื่องใช้ไฟฟ้า เครื่องมืออิเล็กทรอนิกส์
    และคอมพิวเตอร์ทุกชนิด โดยเฉพาะในส่วนจ่ายไฟซึ่งเปลี่ยนไฟฟ้ากระแสสลับเป็นกระแสตรง
    ซึ่งมีการใช้วงจรดังกล่าวอย่างแพร่หลายมามากกว่า 20 ปี แสดงให้เห็นถึงความสำคัญของ
    Diode ซึ่งไม่มีอุปกรณ์อิเล็กทรอนิกส์อื่นใดมาทดแทนได้
    อีกทั้งยังนับเป็นอุปกรณ์อิเล็กทรอนิกส์ที่ทันสมัยตลอดมา

2.  ถึงแม้เทคโนโลยีการสร้างอุปกรณ์อิเล็กทรอนิกส์
    จะมีการเปลี่ยนแปลงไปอย่างรวดเร็วในปัจจุบัน
    มีการสร้างและปรับปรุงวงจรรวมหลายชนิดมาตลอดเวลา
    แต่อุปกรณ์เหล่านั้นจะมีฟังชั่นการใช้งานเฉพาะทางที่ออกแบบสำหรับควบคุมกลไกที่มีความซับซ้อนมาก
    จึงมีการพัฒนาตลอดเวลา อย่างไรก็ตามในภาคจ่ายยังจำเป็นต้องใช้ Si Diode
    ประกอบร่วมกับวงจรรวมเหล่านี้เหมือนเดิม นอกจากนั้นยังมีการนำไปใช้งานในหน้าที่อื่นๆ
    อีกเช่นการใช้เป็นส่วนป้องกันความเสียหายที่อาจเกิดขึ้นกับวงจรรวมเป็นต้น

3.  ในกรณีที่ต้องใช้กับอุปกรณ์ที่ต้องการกำลังสูง (High Power Devices)
    การเลือกใช้วงจรรวม (Integrated Circuit)
    เพียงลำพังจะไม่สามารถจ่ายกำลังสูงตามที่ต้องการได้ จำเป็นต้องใช้ Si Diode
    ประกอบร่วมในวงจร แต่ถ้าเลือกใช้เทคนิคทางวรจรแทนการใช้ Si Diode
    จะทำให้มีราคาต้นทุนที่สูงกว่าการใช้ Si Diode หลายเท่าตัว และยังก่อให้เกิดปัญหาอื่นๆ
    ตามมาอีก เช่น เกิดความร้อนสะสม เป็นต้น

4.  แม้ในปัจจุบันจะมีการวิจัยเพื่อหาวัสดุใหม่มาทดแทนซิลิคอน (Silicon) เช่น
    แกลเลี่ยมอาเซไนด์ (GaAs) หรือฟิลม์เพชร (Diamond Film) ก็ตาม
    แต่เมื่อเปรียบเทียบกับซิลิคอนแล้ว พบว่ากระบวนการสร้างยังมีความซับซ้อนมากกว่าซิลิคอน
    ทำให้ราคาต้นทุนที่สูงกว่าซิลิคอนมาก
    จึงยังไม่เหมาะสมที่จะนำวัสดุใหม่เหล่านั้นไปใช้ในการผลิต Diode แทนซิลิคอนในเชิงพาณิชย์

ในการดำเนินงานที่ผ่านมา
บริษัทยังไม่เคยประสบปัญหาการขาดสภาพคล่องอันเนื่องมาจากการมีสินค้าคงเหลือจำนวนมาก

การเงิน

ความเสี่ยงจากอัตราแลกเปลี่ยน

เนื่องจากวัตถุดิบที่ใช้ในการผลิตส่วนใหญ่เป็นวัตถุดิบที่ต้องนำเข้าจากต่างประเทศและต้องชำระค่าวัตถุดิบเป็นเงินตราต่างประเทศ
ทำให้บริษัทมีความเสี่ยงในเรื่องอัตราแลกเปลี่ยน
แต่เนื่องจากลักษณะการจำหน่ายสินค้าของบริษัทจะเน้นการส่งออกเป็นหลักและได้รับชำระค่าสินค้าเป็นเงินตราต่างประเทศเช่นกัน
ถือเป็นการป้องกันความเสี่ยงโดยธรรมชาติ (Natural Hedge
ซึ่งแม้จะไม่เป็นการป้องกันความเสี่ยงในเรื่องของอัตราแลกเปลี่ยนได้อย่างสมบูรณ์ก็ตาม
แต่ก็สามารถช่วยบริษัทลดความเสี่ยงในเรื่องดังกล่าวลงได้
เนื่องจากบริษัทมีผลต่างๆของรายได้และรายจ่ายที่เป็นเงินตราต่างประเทศอยู่เป็นจำนวนไม่มาก
นอกจากนี้บริษัทยังได้รับอนุมัติวงเงินซื้อขายเงินตราต่างประเทศล่วงหน้า (FWC)
จากธนาคารพาณิชย์ สำหรับในกรณีที่บริษัทต้องการป้องกันความเสี่ยงจากอัตราแลกเปลี่ยน